TTCL บวกแรง! 2 วันราคาพุ่ง 10% นิวไฮรอบ 7 เดือน หลังคว้างานตปท.เพิ่ม มูลค่า 48.54 ลบ.
TTCL บวกแรง! 2 วันราคาพุ่ง 10% นิวไฮรอบ 7 เดือน หลังคว้างานตปท.เพิ่ม มูลค่า 48.54 ลบ. ล่าสุด ณ เวลา 10.12 น. อยู่ที่ 11.20 บาท บวก 0.40 บาท หรือ 3.70% สูงสุดที่ 11.40 บาท ต่ำสุดที่ 10.90 บาท ด้วยมูลค่าซื้อขาย 45.74 ล้านบาท
21 ก.ย. 2561

ผู้สื่อข่าวรายงานว่า ราคาหุ้น บริษัท ทีทีซีแอล จำกัด (มหาชน) หรือ TTCL ล่าสุด ณ เวลา 10.12 น. อยู่ที่ 11.20 บาท บวก 0.40 บาท หรือ 3.70% สูงสุดที่ 11.40 บาท ต่ำสุดที่ 10.90 บาท ด้วยมูลค่าซื้อขาย 45.74 ล้านบาท

โดยราคาหุ้น TTCL ปรับตัวขึ้น 2 วันติด นับตั้งแต่ราคาหุ้นอยู่ที่ระดับ 10.20 บาท เมื่อวันที่ 19 ก.ย.2561 นับเป็นการปรับตัวขึ้น 1 บาท หรือคิดเป็น 9.80% และยังปรับตัวขึ้นสูงสุดในรอบ 7 เดือน นับตั้งแต่ราคาหุ้นอยู่ที่ระดับ 12 บาท เมื่อวันที่ 28 ก.พ.2561
สำหรับปัจจัยที่ส่งผลให้ราคาหุ้น TTCL ปรับตัวเพิ่มขึ้น หลังจากบริษัทคว้างาน โครงการ Timor – Leste Refinery and Petrochemical Complex Project มูลค่าโครงการ ประมาณ 1.5 ล้านเหรียญสหรัฐ หรือราว 48.54 ล้านบาท ที่เมือง Betano ประเทศ สาธารณรัฐประชาธิปไตยติมอร์-เลสเต โดยมีขอบเขตงาน Optimization Design และมีระยะเวลาการดำเนินงานปี 2561-2562